สถานีศรีรัช

สถานีศรีรัช (; รหัส: PK09) เป็นสถานีรถไฟฟ้ามหานครแบบยกระดับ ในเส้นทางสายสีชมพู ยกระดับเหนือถนนแจ้งวัฒนะทางทิศตะวันตกของแยกศรีรัช ในพื้นที่อำเภอปากเกร็ด จังหวัดนนทบุรี

ที่ตั้ง
สถานีตั้งอยู่บนถนนแจ้งวัฒนะ บริเวณทิศตะวันตกของแยกศรีรัช (จุดตัดระหว่างถนนแจ้งวัฒนะ กับทางพิเศษศรีรัช) ในพื้นที่ตำบลคลองเกลือ อำเภอปากเกร็ด จังหวัดนนทบุรี

ก่อนหน้านี้สถานีแห่งนี้ใช้ชื่อโครงการและชื่อในระหว่างการก่อสร้างว่า สถานีเมืองทองธานี แต่เนื่องมาจากข้อเสนอการก่อสร้างส่วนต่อขยายศรีรัช-เมืองทองธานีของเอ็นบีเอ็ม ทำให้อาจเกิดความสับสนถึงสถานีเชื่อมต่อไปยังสายแยก เอ็นบีเอ็มจึงเสนอให้มีการเปลี่ยนชื่อสถานีถึงสองครั้ง โดยครั้งแรกใช้ชื่อสถานีว่า สถานีมหาวิทยาลัยสุโขทัยธรรมาธิราช แต่เนื่องจากที่ตั้งมหาวิทยาลัยสุโขทัยธรรมาธิราชอยู่ลึกเข้าไปในซอยถึง 1.2 กิโลเมตร ทำให้การตั้งชื่อสถานีอาจไม่เข้าข่ายสถานที่ใกล้เคียงตามข้อกำหนดของกรมการขนส่งทางราง เอ็นบีเอ็มจึงเสนอให้มีการสลับชื่อสถานีระหว่างสถานีแห่งนี้กับสถานี PK10 เพื่อให้สอดคล้องถึงที่ตั้งสถานีให้ได้มากที่สุด นั่นคือทางพิเศษศรีรัชที่อยู่ใกล้เคียง

แผนผังของสถานี

รายละเอียดของสถานี

สีสัญลักษณ์ของสถานี 
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

รูปแบบของสถานี 
เป็นสถานียกระดับ เป็นชานชาลาด้านข้าง (Station with Side Platform) ขนาดมาตรฐาน ประกอบด้วยชั้นขายบัตรโดยสารซึ่งอยู่บริเวณชั้นพื้นถนน (ซึ่งเป็นหนึ่งใน 4 สถานีที่มีพื้นที่จำหน่ายบัตรโดยสารอยู่บริเวณชั้นพื้นถนน) และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง

รถโดยสาร

ทางเข้า-ออก
ประกอบด้วยทางขึ้น-ลงปกติ ได้แก่
 1 หมู่บ้านจรรยานิเวศน์, ถนนเข้ามหาวิทยาลัยสุโขทัยธรรมาธิราช, มหาวิทยาลัยสุโขทัยธรรมาธิราช
 2 ซอยแจ้งวัฒนะ-ปากเกร็ด 37

สถานที่สำคัญใกล้เคียง 
 ไทวัสดุ แจ้งวัฒนะ
 มหาวิทยาลัยสุโขทัยธรรมาธิราช

อ้างอิง 

ศรีรัช
สิ่งก่อสร้างตั้งแต่ พ.ศ. 2566
ศรีรัช
สิ่งก่อสร้างในอำเภอปากเกร็ด